text: Sønderjyske vinder DM-sølv
  29 maj 2016 kl. 17.00
  Sønderjyske slutter en imponerende sæson af med at vinde 2-1 i Brøndby. Det betyder, at klubben for første gang vinder medaljer.
  Foran over 18.000 tilskuere på Brøndby Stadion vandt Sønderjyske kampen på to mål af Nicolaj Madsen. Sønderjyske var ellers bagud 1-0 efter første halvleg, men fik altså vendt kampen til sidst.
  Medaljerne er de første i klubben historie og vender fuldstændig op og ned på Sønderjyskes status som de evige nedrykningsfavoritter.
  Mere end 1000 sønderjyske tilskuere var med til at hjælpe holdet frem til den historiske sejr på Brøndby Stadion.
  
  